ꠝꠣꠟꠣꠅꠤ

ꠝꠣꠟꠣꠅꠤ, ꠖꠣꠚꠔꠞꠤꠇꠜꠣꠛꠦ ꠝꠣꠟꠣꠅꠤ ꠉꠘꠞꠣꠡ꠆ꠐ꠆ꠞ, ꠅꠁꠟ ꠄꠉꠥ ꠎꠝꠤꠘꠊꠤꠞꠣ ꠖꠦꠡ ꠎꠦꠇꠐꠣ ꠖꠇ꠆‌ꠈꠤꠘ-ꠙꠥꠛ ꠀꠚ꠆ꠞꠤꠇꠣꠔ ꠙꠠꠍꠦ। ꠁꠉꠥ ꠙꠍꠝꠦ ꠖꠤ ꠎꠣꠝ꠆ꠛꠤꠀ, ꠃꠔ꠆ꠔꠞ ꠀꠞ ꠃꠔ꠆ꠔꠞ-ꠙꠥꠛꠦ ꠖꠤ ꠔꠣꠘ꠆ꠎꠣꠘꠤꠀ, ꠄꠛꠋ ꠙꠥꠛ, ꠖꠇ꠆ꠈꠤꠘ ꠀꠞ ꠖꠇ꠆‌ꠈꠤꠘ-ꠙꠍꠝꠦ ꠖꠤ ꠝꠧꠎꠣꠝ꠆ꠛꠤꠇ ꠖꠣꠞꠣ ꠊꠤꠞꠣꠁꠟ। ꠝꠣꠟꠣꠅꠤꠞ ꠀꠄꠔꠘ 118,484 km2 (45,747 sq mi) ꠄꠛꠋ ꠎꠘꠡꠂꠋꠈꠣ ২২,২২৪,২৮২। ꠟꠤꠟꠋꠅꠦ ꠖꠦꠡꠐꠣꠞ ꠞꠣꠎꠗꠣꠘꠤ ꠄꠛꠋ ꠡꠛ ꠕꠣꠇꠤ ꠛꠠ ꠡꠅꠞ। ꠀꠚ꠆ꠞꠤꠇꠣꠞ ꠎꠦ ꠅꠋꠡꠐꠣ ꠛꠞ꠆ꠔꠝꠣꠘꠦ ꠝꠣꠟꠣꠅꠤ ꠘꠣꠝꠦ ꠙꠞꠤꠌꠤꠔ, ꠁꠘꠧ ꠀꠘꠥꠝꠣꠘꠤꠇ ১০ꠝ ꠡꠔꠣꠛ꠆ꠖꠤꠔ ꠀꠇꠣꠚꠥꠟꠣꠢꠇꠟꠦ ꠛꠡꠔꠤ ꠡ꠆ꠕꠣꠙꠘ ꠇꠞꠍꠤꠟ। ꠙꠞꠛꠞ꠆ꠔꠤꠔꠦ ꠛꠣꠘ꠆ꠔꠥ ꠉꠥꠡ꠆ꠑꠤꠘ꠆ꠔꠦ ꠀꠁꠅꠣ ꠀꠇꠣꠚꠥꠟꠣꠢꠇꠟꠞꠦ ꠜꠣꠉꠣꠁ ꠖꠤꠍꠤꠟ ꠄꠛꠋ ꠛꠤꠜꠤꠘ꠆ꠘ ꠞꠣꠁꠎ꠆ꠎ ꠉꠑꠘ ꠇꠞꠍꠤꠟ, ꠎꠦꠝꠘ ꠝꠣꠞꠣꠅꠤ ꠄꠛꠋ ꠋꠈꠣꠝꠣꠋ꠆ꠉꠣ ꠞꠣꠁꠎ꠆ꠎ, ꠎꠦꠉꠥꠁꠘ ১৬ꠡ ꠡꠔꠣꠛ꠆ꠖꠤ ꠕꠣꠇꠤ ꠡꠝ꠆ꠞꠤꠖ꠆ꠗ ꠀꠍꠤꠟ। ১৮৯০ ꠡꠘꠧ ꠛ꠆ꠞꠤꠐꠤꠡ ꠀꠟ꠆ꠐꠤꠝꠦꠐꠣꠝꠞ ꠛꠣꠖꠦ ꠛ꠆ꠞꠤꠐꠤꠡ ꠡꠣꠝ꠆ꠞꠣꠁꠎ꠆ꠎꠄ ꠄꠟꠣꠇꠣꠐꠣꠞ ꠘꠤꠅꠘ꠆ꠔ꠆ꠞꠘ ꠡꠥꠡꠋꠢꠔ ꠇꠞꠣ ꠡꠥꠞꠥ ꠇꠞꠦ, ꠎꠦꠇꠐꠣ ꠙꠞ꠆ꠔꠥꠉꠤꠎꠢꠇꠟꠞ ꠛꠤꠞꠥꠖ꠆ꠗꠦ ꠀꠍꠤꠟ; ꠔꠣꠞꠣ ১৮৮৫ ꠡꠣꠟꠞ ꠉꠥꠟꠣꠙꠤ ꠝꠣꠘꠌꠤꠔ꠆ꠞꠔ ꠄꠋꠉꠧꠟꠣ ꠀꠞ ꠝꠧꠎꠣꠝ꠆ꠛꠤꠇꠞ ꠝꠣꠏꠈꠣꠘꠞ ꠅꠘ꠆ꠌꠟ ꠖꠣꠛꠤ ꠇꠞꠍꠤꠟ। ১৮৯১ ꠡꠣꠟꠧ ꠄꠟꠣꠇꠣꠐꠣ ꠛ꠆ꠞꠤꠐꠤꠡꠢꠇꠟꠞ ꠖꠣꠞꠣ ꠛ꠆ꠞꠤꠐꠤꠡ ꠍꠦꠘ꠆ꠐ꠆ꠞꠣꠟ ꠀꠚ꠆ꠞꠤꠇꠣꠘ ꠙ꠆ꠞꠐꠦꠇ꠆ꠐꠧꠞꠦꠐ ꠢꠤꠡꠣꠛꠦ ꠊꠥꠡꠘꠣ ꠇꠞꠣ ꠅꠄ, ꠄꠛꠋ ১৯০৭ ꠡꠣꠟꠧ ꠁꠉꠥꠞ ꠘꠣꠝ ꠙꠞꠤꠛꠞ꠆ꠔꠘ ꠇꠞꠤꠀ ꠘꠤꠀꠍꠣꠟꠦꠘ꠆ꠒ ꠞꠣꠈꠣ ꠅꠄ। ১৯৬৪ ꠡꠘꠧ ꠘꠤꠀꠍꠣꠟꠦꠘ꠆ꠒꠦ ꠡꠣꠗꠤꠘꠔꠣ ꠟꠣꠜ ꠇꠞꠦ ꠙ꠆ꠞꠗꠣꠘꠝꠘ꠆ꠔ꠆ꠞꠤ ꠢꠦꠍ꠆ꠐꠤꠋꠍ ꠛꠣꠘ꠆ꠖꠣꠞ ꠅꠗꠤꠘꠦ ꠄꠛꠋ ꠁꠉꠥꠞ ꠘꠣꠝ ꠛꠖꠟꠣꠁꠀ ꠝꠣꠟꠣꠅꠤ ꠞꠣꠈꠣ ꠅꠄ। ꠖꠥꠁ ꠛꠍꠞ ꠛꠣꠖꠦ ꠛꠣꠘ꠆ꠖꠣꠄ ꠖꠦꠡꠐꠣꠞꠦ ꠄꠇꠖꠟꠤꠅ ꠞꠣꠡ꠆ꠐ꠆ꠞꠦ ꠞꠥꠙꠣꠘ꠆ꠔꠞ ꠇꠞꠤꠀ ꠞꠣꠡ꠆ꠐ꠆ꠞꠙꠔꠤ ꠅꠁꠘ। ১৯৭১ ꠡꠣꠟꠧ ꠔꠣꠘꠞꠦ ꠀꠎꠤꠛꠘ ꠙ꠆ꠞꠦꠍꠤꠒꠦꠘ꠆ꠐ ꠊꠥꠡꠘꠣ ꠇꠞꠣ ꠅꠄ। ꠝꠣꠟꠣꠅꠤꠞ ꠡꠣꠗꠤꠘꠔꠣꠞ ꠙꠄꠟꠣ ꠇꠄꠇ ꠖꠡꠇ ꠀꠍꠤꠟ ꠛꠣꠘ꠆ꠖꠣꠞ ꠛꠦꠡꠦꠛꠣ ꠡꠂꠞꠡꠣꠡꠘꠞ ꠖꠣꠞꠣ ꠌꠤꠘ꠆ꠘꠤꠔ। ১৯৯৩ ꠡꠣꠟꠧ ꠛꠃꠔꠖꠟꠤꠅ ꠛꠦꠛꠍ꠆ꠕꠣ ꠌꠣꠟꠥ ꠅꠅꠣꠞ ꠙꠞꠦ ১৯৯৪ ꠡꠣꠟꠞ ꠡꠣꠗꠣꠞꠘ ꠘꠤꠞ꠆ꠛꠣꠌꠘꠧ ꠛꠣꠘ꠆ꠖꠣ ꠀꠞꠤ ꠎꠣꠁꠘ ꠄꠛꠋ ꠖꠦꠡꠐꠣ ꠙꠞꠛꠞ꠆ꠔꠤꠔꠦ ꠡꠣꠘ꠆ꠔꠤꠙꠥꠞ꠆ꠘ ꠈꠦꠝꠔꠣ ꠅꠡ꠆ꠔꠣꠘ꠆ꠔꠞꠞ ꠗꠣꠞꠣ ꠛꠎꠣꠄ ꠞꠣꠈꠤꠀ ꠀꠁꠍꠦ। ꠝꠣꠟꠣꠅꠤ ꠄꠇꠐꠣ ꠉꠘꠔꠣꠘ꠆ꠔ꠆ꠞꠤꠇ, ꠛꠢꠥꠖꠟꠤꠅ ꠉꠘꠞꠣꠡ꠆ꠐ꠆ꠞ, ꠎꠣ ꠄꠇꠎꠘ ꠘꠤꠞ꠆ꠛꠣꠌꠤꠔ ꠞꠣꠡ꠆ꠐ꠆ꠞꠙꠔꠤ ꠖꠣꠞꠣ ꠙꠞꠤꠌꠣꠟꠤꠔ ꠅꠄ। ২০২৪ ꠡꠣꠟꠞ V-Dem Democracy indices ꠅꠘꠥꠎꠣꠁ ꠝꠣꠟꠣꠅꠤ ꠛꠤꠡ꠆ꠡꠞ ৭৪ꠔꠝ ꠘꠤꠞ꠆ꠛꠣꠌꠘꠤ ꠉꠘꠔꠘ꠆ꠔ꠆ꠞ ꠄꠛꠋ ꠀꠚ꠆ꠞꠤꠇꠣꠞ ১১ꠔꠝ ꠘꠤꠞ꠆ꠛꠣꠌꠘꠤ ꠉꠘꠔꠘ꠆ꠔ꠆ꠞ ꠢꠤꠡꠣꠛꠦ ꠅꠛꠍ꠆ꠕꠣꠘ ꠇꠞꠦ। ꠖꠦꠡꠐꠣꠄ ꠅꠗꠤꠇꠣꠋꠡ ꠖꠦꠡꠞ ꠟꠉꠦ ꠇꠥꠐꠘꠂꠔꠤꠇ ꠡꠝ꠆ꠙꠞ꠆ꠇ ꠛꠎꠣꠄ ꠞꠣꠈꠦ ꠄꠛꠋ ꠛꠤꠜꠤꠘ꠆ꠘ ꠀꠘ꠆ꠔꠞ꠆ꠎꠣꠔꠤꠇ ꠡꠋꠉꠑꠘꠞ ꠡꠖꠂꠡ꠆ꠡ, ꠎꠦꠝꠘ ꠎꠣꠔꠤꠡꠋꠊ, ꠇꠝꠘꠅꠦꠟ꠆‌ꠕ ꠅꠅ ꠘꠦꠡꠘ꠆ꠍ, ꠖꠇ꠆ꠈꠤꠘ ꠀꠚ꠆ꠞꠤꠇꠤ ꠃꠘ꠆ꠘꠄꠅꠘ ꠡꠝ꠆ꠙ꠆ꠞꠖꠣꠄ, ꠙꠥꠛ ꠀꠞ ꠖꠇ꠆ꠈꠤꠘ ꠀꠚ꠆ꠞꠤꠇꠣꠞ ꠡꠣꠗꠣꠞꠘ ꠛꠣꠎꠣꠞ, ꠄꠛꠋ ꠀꠚ꠆ꠞꠤꠇꠤ ꠡꠋꠊ। ꠝꠣꠟꠣꠅꠤ ꠛꠤꠡ꠆ꠡꠞ ꠡꠟ꠆ꠙꠥꠘ꠆ꠘꠔ ꠖꠦꠡꠉꠥꠁꠘ꠆ꠔꠞ ꠄꠇꠐꠤ। ꠁꠉꠥꠞ ꠅꠞ꠆ꠕꠘꠤꠔꠤ ꠝꠥꠟꠔ ꠇ꠆ꠞꠤꠡꠤꠘꠤꠞ꠆ꠜꠞ, ꠄꠛꠋ ꠎꠘꠡꠂꠋꠈꠣꠞ ꠛꠠ ꠅꠋꠡ ꠉꠣꠅꠣꠟꠤ ꠀꠞ ꠖ꠆ꠞꠥꠔ ꠛꠞ꠆ꠗꠘꠡꠤꠟ। ꠖꠦꠡꠐꠣꠔ ꠎꠤꠛꠘ ꠙ꠆ꠞꠂꠔ꠆ꠔꠣꠡꠣ ꠇꠝ ꠄꠛꠋ ꠡꠤꠡꠥꠝꠞꠘꠞ ꠢꠣꠞ ꠛꠦꠡꠤ। ꠄꠁꠌꠀꠁꠅꠤ//ꠄꠁꠒ꠆ꠍ ꠛꠦꠙꠇꠜꠣꠛꠦ ꠛꠤꠖ꠆ꠖꠝꠣꠘ। ꠛꠂꠌꠤꠔ꠆ꠞꠝꠅ ꠎꠘꠉꠥꠡ꠆ꠑꠤꠞ ꠝꠣꠏꠦ ꠀꠍꠦ ꠍ꠆ꠕꠣꠘꠤꠅ ꠎꠘꠉꠘ, ꠀꠡꠤꠅ ꠄꠛꠋ ꠄꠃꠞꠧꠙꠤꠅ ꠛꠋꠡꠧꠖ꠆ꠜꠥꠔ ꠝꠣꠘꠥꠡ। ꠎꠘꠡꠂꠋꠈꠣꠞ ꠅꠗꠤꠇꠣꠋꠡꠃ ꠈ꠆ꠞꠤꠡ꠆ꠐꠣꠘ ꠄꠛꠋ ꠔꠣꠁꠘ-ꠔꠣꠘꠞ ꠝꠣꠏꠦ ꠛꠦꠡꠤꠞꠜꠣꠉꠃ ꠙ꠆ꠞꠧꠐꠦꠍ꠆ꠐꠣꠘ꠆ꠐꠛꠣꠖꠤ। ꠐꠤꠇꠣ ꠔꠂꠔ꠆ꠕꠡꠥꠔ꠆ꠞ